Ansøgning om opstilling af ubemandet formidlingsstation til [adresse], [adresse] 
Sagsfremstilling 
2.      Ansøgning om opstilling af ubemandet formidlingsstation til [adresse], 
[adresse]  
                                                                                                                        Åbent 
Sagsnr.: 326-2014-8334        J.nr.: 01.03.03            Katcha Schultz.: 326-2014-180596 
  
[adresse] 
Naturpark [adresse] har ansøgt Kalundborg Kommune om tilladelse til at opsætte en mindre, ubemandet 
formidlingsstation umiddelbart uden for naturparkens område, i tilknytning til parkeringspladsen ved [adresse], 
[adresse], [adresse]. Arealet er ejet af Kalundborg Kommune. På lokaliteten findes i dag en lille 
toiletbygning samt et bord-/bænkesæt (se kort, bilag 1). 
  
Ansøgningen er en del af projektet "Kulturlandskabet Åmosen-Tissø", som skal skabe oplevelser for den brede 
offentlighed og som understøtter Naturpark Åmosens overordnede formål om at synliggøre og formidle områdets 
natur- og kulturhistorie. Konkret er formålet at opføre tre udendørs formidlingsstationer i hhv. Sorø-, Holbæk-, og 
Kalundborg Kommuner, hver med en stedspecifik udstilling. Ved [adresse] vil udstillingen omhandle områdets 
industrihistorie gennem tiderne, herunder fortidens mølledrift og [adresse] virke mv. (Se bilag 2). 
  
Formidlingsstationen er en flytbar konstruktion på ca. 12 m2 med en facadehøjde på 2,30-2,70 m. Det beskrives, at 
arkitekturen udformes med respekt for områdets særlige landskabelige kvaliteter, så stationerne fremstår diskret i 
omgivelserne. Runde vinduer i den høje facadeside er med henblik på at skabe lysindfald (se visualiseringer i bilag 
2 samt eksempel på opstillet formidlingsstation ved [adresse] i Jyderup, bilag 3). 
  
Placeringen findes velegnet, dels pga. kulturhistorien, dels fordi området omkring Sukkerkanalen er et offentligt areal 
med P-plads og man vil derfor formidlingsmæssigt kunne nå mange besøgende, der allerede færdes her.  
  
Det ansøgte er beliggende inden for sommerhusområde [adresse], og er omfattet af kommuneplanens 
rammeområde G4.R05, der er udlagt til rekreativt område (offentligt friareal, grøn kile). Om bebyggelsesforhold i 
øvrigt fremgår af rammebestemmelsen, at "Området skal friholdes for bebyggelse". En tilladelse til det ansøgte vil 
således som udgangspunkt forudsætte, at der afviges fra kommuneplanen. Det ansøgte forudsætter tillige 
byggetilladelse. 
  
I forlængelse af ovenstående har Teknik og Miljø gennemført en forudgående orientering til naboer i området samt 
tilstødende grundejerforeninger. Der er modtaget bemærkninger fra Ågårds Ejerlaug, syd for den ansøgte placering 
(bilag 4). Grundejerforeningen modsætter sig placeringen af formidlingsstationen. Det anføres, at der ingen 
seværdighedsværdi eller historie er om [adresse] ved [adresse]. Der udtrykkes bekymring for, at 
parkeringspladsen vil blive tillokkende for "uønskede elementer", med støj og gene til følge. Ågårds Ejerlaug finder, 
at kommuneplanens rammebestemmelse for arealet er fornuftig, og at den bør fastholdes. 
  
Teknik og Miljø vurderer, at en bebyggelse af denne størrelse og karakter vil kunne indpasses i området. Det bør 
tillægges vægt, at bebyggelsen har et kulturelt, formidlingsmæssigt formål, der tjener offentlighedens interesse. Den 
ansøgte placering er velbegrundet, og der vurderes ikke at være særlig grund til at tro, at bebyggelsen vil give 
anledning til gener. Hertil kan tilføjes, at [adresse] vil vedligeholde området omkring formidlingsstationen. 
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller, at der afviges fra kommuneplanens rammebestemmelse G4.R05 med henblik på at 
imødekomme den ansøgte formidlingsstation til [adresse]. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 3. juli 2014: 
Udvalget vedtog at godkende teknik- og miljøchefens indstilling. 
Bilag 1 - Kort med ansøgt placering af formidlingsstation 
326-2014-184108 
Bilag 2 - Ansøgningsmateriale 
326-2014-184110 
Bilag 3 - Eksempel på opstillet formidlingsstation i Jyderup 
326-2014-184114 
Bilag 4 - Indsigelse mod formidlingsstation, Ågårds Ejerlaug 
326-2014-184122 
